एक दिन वह हैंड पंप चला कर पानी निकालने लगी तो उसके स्पर्श के स्थान पर आग की चिंगारिया छूटने लगी. लड़की डर गई और घर वालों को सारा विवरण सुनाया. पहले तो समझा गया कि पंप में ही कहीं से करंट आ गया होगा पर जब जांच की गई तो पता चला कि लड़की का शरीर ही बिजली से भरा हुआ है. वह जिसे छूती उसी को झटका लगता. वह एक प्रकार से अस्पर्श बन गई. चिकित्सकों और वैज्ञानिकों ने इस जंजाल से उसे छुड़ाने के लिए अपने अपने ढंग से कारण तलाश करने और उपचार ढूंढने में शक्ति भर प्रयत्न किया पर कुछ सफलता ना मिली. कई वर्ष यह स्थिति रहने के बाद वह प्रभाव स्वयं ही घटना शुरू हुआ और तरुणी होने तक वह व्यथा अपने आप टल गई. तब कहीं उसकी जान में जान आई और सामान्य जीवन बिता सकने योग्य बनी.